Laaste 4×4-stryd vir jaar laat enjins brul | Polokwane Observer Laaste 4×4-stryd vir jaar laat enjins brul – Polokwane Observer
Home Sport Laaste 4×4-stryd vir jaar laat enjins brul
Dié kewer met Billy Pistorius agter die stuur moet nie onderskat word nie. Saam met hom is sy pa, Chris, wat die standaard-afdeling gewen het.
Dec 07, 2017, 13:01 pm
Stofwolke en modderspatsels het Limpopo 4×4-klub se laaste byeenkoms vir die jaar wat Saterdag op die plaaslike hindernisbaan aangebied is, gekenmerk.
Tien 4×4-entoesiaste het die verskeie hindernisse aangedurf om nie net hul eie vernuf vir oulaas op die proef te stel nie, maar ook hul voertuie se vermoëns te toets en om finaal die koring van die kaf te skei.
In die supergemodifiseerde-afdeling het Japie van Staden met die louere weggestap terwyl Bernard Radmore in die gemodifiseerde-afdeling geseëvier het. In die standaard-afdeling het Chris Pistorius eerste geëindig gevolg deur sy seun, Billy, in die tweede plek.
Die eerste 4×4-vergadering word
op 13 Januarie om 11:00 by Limpo­po 4×4-klub op die Siliconpad gehou waar belangstellendes hul insette kan lewer om die sport in die toekoms beter te bemark en belangstel­ling onder inwoners te kweek. Vir meer inligting skakel Leatitia Groene­wald by 081 466 6296.
Collin Radmore beur deur die moddergat met sy Jeep.
Jacques Swart in ‘n stofwolk wat ‘n steilte probeer uitry.
Quinn Venter met sy Toyota.
Previous PostMayoral Golf Day raises over R2 million Next PostKampioenskuts keil mekaar behoorlik op